b'\n_START_ARTICLE_\nAntonios Nikopolidis\n_START_SECTION_\nLandshold\n_START_PARAGRAPH_\nNikopolidis st\xc3\xa5r (pr. april 2009) noteret for hele 90 kampe for Gr\xc3\xa6kenlands landshold, som han debuterede for den 18. august 1999 i et opg\xc3\xb8r mod El Salvador. Han var en del af den gr\xc3\xa6ske trup der blev europamestre ved EM i 2004 i Portugal. Her spillede han en n\xc3\xb8glerolle p\xc3\xa5 det hold der ikke lukkede et eneste m\xc3\xa5l ind i hverken kvartfinale, semifinale eller finale, og Nikopolidis blev derfor efter finalen udvalgt til turneringens All-Star hold._NEWLINE_Nikopolidis var efterf\xc3\xb8lgende med p\xc3\xa5 holdet der fire \xc3\xa5r senere ikke form\xc3\xa5ede at forsvare sin titel ved EM i \xc3\x98strig og Schweiz.'